Kirjailija

Kirjailija on henkilö, joka kirjoittaa tai on kirjoittanut kirjoja, varsinkin kaunokirjallisia teoksia.

 Kirjailijoiden liitot 

pienois|pysty|Itävaltalainen kirjailija Anna Kim lukemassa teostaan.
Kirjailijaksi identifioitunut henkilö haluaa usein liittyä alan järjestöön vahvistaakseen näin ammatillista identiteettiään. Suomessa tällainen järjestö on Kirjailijaliitto, johon ”hyväksyminen edellyttää, että hakija on julkaissut sellaisia suomenkielisiä, taiteellisesti korkeatasoisia teoksia, että häntä niiden perusteella voidaan pitää kirjailijana”. Liitossa on noin 860 jäsentä. Tietokirjailijoita yhdistävä järjestö on Suomen tietokirjailijat.Suomen tietokirjailijat.

Kansainvälinen Pen on vuonna 1921 perustettu kansainvälinen kirjailijaliitto, joka puolustaa sananvapautta ja käyttää tunnettujen jäsentensä vaikutusvaltaa parantamaan oloja maissa, joissa kirjailijoiden oikeuksia loukataan.

 Suomalaisten kirjailijoiden tulot 

Vuonna 2014 Kirjailijaliitolla oli noin 670 jäsentä.Kirjailijaliitto, Liiton toiminta  Heidän kirjailijankeskitulonsa olivat 10 000 euroa vuodessa. Huonoimmin ansaitsevan neljänneksen mediaanitulo oli 500 euroa vuodessa, parhaiten ansaitsevan neljänneksen 5 000 euroa vuodessa. Kirjoittamistaan teoksista liiton jäsenet saavat noin 2 000 euroa vuodessa; loput 8 000 euroa tulevat apurahoista ja muista vastaavista lähteistä.Suomen kirjailijat köyhtyvät, mediaanitulo 2 000 euroa vuodessa. Helsingin Sanomat 22.9.2011."Käännökset eivät aina tuo kirjailijalle tuloja". Helsingin Sanomat 23.9.2011, s. C2. Kyselyyn vastasi 273 liiton jäsentä (45 %). Käännöstulot ovat keskimäärin sata euroa vuodessa kirjailijaa kohden, mikä on viisi prosenttia teostuloista (jotka ovat siis noin 2 000 euroa vuodessa). Tuo 10 000 euroa vuodessa koski vain kirjailijan työhön liittyviä tuloja, ei muita.

Vuonna 2022 suomalaisten kaunokirjailijoiden teostensa myynnistä ja tekijänoikeuskorvauksista saama mediaanitulo oli  euroa vuodessa. Noin puolet suomalaisista kirjailijoista teki kirjailijan työn ohella jotakin muuta työtä. Kaunokirjailijoiden vuositulojen mediaani oli 12 600 euroa. Tietokirjailijoiden kirjoittamalla saatujen tulojen mediaani oli 606 € vuodessa.https://www.suomentietokirjailijat.fi/media/julkaisut/koontiraportti_suomen-tietokirjailijat-tulotutkimus-2023-innolink.pdf

Kirjailijaliiton puheenjohtajan mukaan Suomessa alle viisi kirjailijaa elää pelkällä kirjojen kirjoittamisella, tietokirjallisuudella muutama enemmän.

BookBeatin toimitusjohtajan mukaan yhtiön äänikirjoilla on yli 350 000 suomalaista käyttäjää, jotka maksavat 150 euroa vuodessa ja tästä 60 % annetaan kustantajille ja kirjailijoille. Äänikirjojen ansiosta suomalaiset kirjailijat eivät ole koskaan ennen saaneet näin paljon tekijänoikeuskorvauksia siitä huolimatta, että nykyään kirjojen kanssa kilpailevat Tiktok, Netflix ja lukuisat muut uudet ajanvietteet. HS:n mukaan kustantamoiden myynti on kuitenkin paljon alempi kuin vuosien 2007–2011 huipussa.

 Palkkio kirjasta 
Painettu kovakantinen kirja tuotti kirjailijalle keskimäärin 3,10 euroa myydyltä kappaleelta vuonna 2019. Äänikirjasta kirjailijalle maksettu palkkio oli keskimäärin 0,67 euroa myydyltä kappaleelta.

Kustantajan verottomasta myyntitulosta kirjailija sai 13 % äänikirjoista, 12 % pokkareista ja 21 % ei-pokkareista (kova- ja pehmeäkantiset), 21 % kirjakerhoista ja 23 % sähkökirjoista vuonna 2017. Kirjailija Karo Hämäläisen mukaan menestyvän kirjailijan ei kannata suostua äänikirjasopimuksiin alle 40 prosentin palkkiolla.

 Tekoäly 
Valtavilla tekstimassoilla koulutetun tekoälyn pelätään vievän kirjailijoiden työn. Kirjailija Tuomas Kyrön mukaan hän itsekin on tekstimassojen kouluttama ja toisaalta tekoäly voi tehostaa kirjailijan työtä kuten kirjoituskoneet ja tekstinkäsittelyohjelmat aikoinaan.

 Katso myös 
 Suomen kirjallisuus
 Suomalainen lastenkirjallisuus
 :Luokka:Suomalaiset kirjailijat

 Lähteet 

 Kirjallisuutta 









 Aiheesta muualla 

*
Luokka:Seulonnan keskeiset artikkelit